CELEX: 22012D0267
Language: sk
Date: 2012-04-26 00:00:00
Title: 2012/267/EÚ: Rozhodnutie Výboru veľvyslancov AKT – EÚ č. 2/2012 z  26. apríla 2012 o ukončení funkčného obdobia zástupcu riaditeľa Centra pre rozvoj podnikania (CDE)

22.5.2012   
            
            
               SK
            
            
               Úradný vestník Európskej únie
            
            
               L 131/10
            
         ROZHODNUTIE VÝBORU VEĽVYSLANCOV AKT – EÚ č. 2/2012
   z 26. apríla 2012
   o ukončení funkčného obdobia zástupcu riaditeľa Centra pre rozvoj podnikania (CDE)
   (2012/267/EÚ)
   VÝBOR VEĽVYSLANCOV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), prvýkrát zmenenú a doplnenú v Luxemburgu 25. júna 2005 (2) a druhýkrát zmenenú a doplnenú v Ouagadougou 22. júna 2010 (3), a najmä na jej prílohu III článok 2 ods. 6,
   so zreteľom na rozhodnutie Výboru veľvyslancov AKT – ES č. 8/2005 z 20. júla 2005 o stanovách a rokovacom poriadku Centra pre rozvoj podnikania (CDE) (4), a najmä na jeho článok 7 ods. 6,
   keďže:
   
               (1)
            
            
               Dr. Jyoti JEETUN bola vymenovaná za zástupkyňu riaditeľa CDE s účinnosťou od 1. septembra 2010 rozhodnutím Výboru veľvyslancov AKT – EÚ č. 4/2010 (5) bez toho, aby boli dotknuté neskoršie rozhodnutia, ktoré bude výbor možno musieť prijať v rámci svojich právomocí.
            
         
               (2)
            
            
               Výkonná rada CDE na osobitnom zasadnutí, ktoré sa konalo 27. septembra 2011, jednomyseľne odporučila, aby boli služby riaditeľa a zástupcu riaditeľa ukončené,
            
         ROZHODOL TAKTO:
   Článok 1
   Mandát Dr. Jyoti JEETUNOVEJ ako zástupkyne riaditeľa CDE sa týmto končí s účinnosťou od 10. augusta 2012.
   Článok 2
   Výkonná rada CDE sa preto s okamžitou účinnosťou poveruje prijatím vhodných opatrení na zabezpečenie primeraného riadenia centra, kým sa nevymenuje nový zástupca riaditeľa.
   
      V Bruseli 26. apríla 2012
      
         
            Za Výbor veľvyslancov AKT – EÚ
         
         
            predsedníčka
         
         Shirley SKERRITT-ANDREW
      
   
   
      (1)  Ú. v. ES L 317, 15.12.2000, s. 3.
   
      (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
   
      (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).
   
      (4)  Ú. v. EÚ L 66, 8.3.2006, s. 16.
   
      (5)  Ú. v. EÚ L 145, 11.6.2010, s. 18.